open-index/open-wikipedia-markdown huggingface dataset:
Cato Skimten Storengen

**Cato Skimten Storengen** (født 8. november 1980) er en norsk skuespiller fra Sør-Aurdal.

Han ble utdannet ved Statens Teaterhøgskole i 2004 og var etter det fast ansatt ved Rogaland Teater fram til 2010. Han var deretter med å starte friteatergruppen Statsteatret i 2011 sammen med Per Kjerstad, Gard B. Eidsvold og Kim Sørensen.

Han fikk Sør-Aurdal kommunes kulturpris for 2000. I 2008 ble han nominert til Heddaprisen i klassen beste mannlige hovedrolle for rollen som Frank N. Furter i *[[The Rocky Horror Show]]* på Nordland Teater.

Han har spilt i TV 2-seriene *[[Ran (TV-serie)|Ran]]* fra 2005 og *[[Hvaler (dramaserie)|Hvaler]]* fra 2008. I 2018 hadde han sin første store filmrolle i filmkomedien *[[Vann over ild]]*, som var regissert av Jørn Utkilen. For rollen ble han nominert til Kanonprisen 2018 i klassen beste mannlige hovedrolle.

## Filmografi (utvalg)
* 2005: *[[Ran (TV-serie)|Ran]]* (TV-serie)
* 2008: *[[Hvaler (dramaserie)|Hvaler]]* (TV-serie)
* 2014: *[[Side om side]]* (TV-serie, 1 episode)
* 2015: *[[Dag (TV-serie)|Dag]]* (TV-serie, 1 episode)
* 2016: *[[Grand Hotel (2016)|Grand Hotel]]* (spillefilm)
* 2018: *[[Neste sommer (TV-serie)|Neste sommer]]* (TV-serie, 1 episode)
* 2018: *[[Vann over ild]]* (spillefilm)
* 2019: *[[Wisting]]* (TV-serie)
* 2019: *[[Hjelperytteren]]* (spillefilm)
* 2022: *[[Storm (film)|Storm]]* (spillefilm)

## Referanser


## Eksterne lenker
*
Erik Knutsson (Tre Rosor)

**Erik Knutsson** (– 1520) var høvedsmann på Kalmar slott. 

Han var sønn av den norske adelsmann Knut Alvsson og svenske Görvel Eriksdotter Gyllenstierna. Han hadde to søsken, søsteren Bodil Knutsdatter og broren Carl, general i dansk tjeneste. Sistnevnte falt utenfor Stockholm i 1520. 

Erik Knutsson giftet seg med Margareta Eriksdotter Vasa (d. 1541). Ekteskapet ble kort, da han ble halshugget den 8. november 1520 under det stockholmske blodbad. Enken giftet seg senere med Berend von Melen, en tysk militær som tidligere hadde gjort tjeneste under Christian II. 

## Referanser
Roger Berg

**Roger Berg** (født 1957 i Halden) er en norsk politileder som var assisterende sjef i Politiets sikkerhetstjeneste (PST) inntil han ble pensjonist i mars 2022. Etter avgangen til Hans Sverre Sjøvold som PST-sjef i juni 2022 , ble Berg konstituert som PST-sjef. Berg har også vært fungerende sjef PST i 2012, 2015 og 2019. Han har politiutdanning fra Statens Politiskole, arbeidet i flere år i Oslo politidistrikt og begynte i daværende Politiets Overvåkingstjeneste (POT), nå Politiets Sikkerhetstjeneste (PST) tidlig i 1990-årene. Han har også arbeidet med internasjonale politioppdrag for Utenriksdepartementet.

## Referanser
Woman’s Home Companion

***Woman's Home Companion*** var et amerikansk månedsmagasin, utgitt fra 1873 til 1957. Magasinet startet i 1873 som *Home*, ble fra 1876 *Ladies' Home Companion* og endelig *Woman's Home Companion* i 1897. Formålet var å distansere seg fra *Ladies' Home Journal*. Utgiverne var i starten brødrene S.L og Fredrick Thorpe. Magasinets utgiver var i 1906 blitt Crowell-Collier Publishing Company, opprinnelig Crowell Publishing Company.

Companion siktet de første tiårene inn mot middelklassepublikummet. Det tilbød undersøkende journalistikk (*[[Muckraker|muckraking]]*), samtidig med serieromaner, reiseskildringer og gode illustrasjoner av landets ledende kunstnere. Det støttet kvinnenes rett til høyere utdanning, deltakelse i forretningslivet og fysisk aktivitet. Under redaktør Gertrude Battles fra 1911, ble den undersøkende journalistikken byttet med historier fra kjente forfattere som F. Scott Fitzgerald, Willa Carter, Edith Warthon og Edna Ferber.

## Referanser
Lasermikrofon

En **lasermikrofon** er et avansert tyvlyttingsutstyr. Utstyret brukes til å tyvlytte på personer i et rom utenfra ved å skyte en usynlig infrarød laserstråle mot et vindu i rommet. Den reflekterte strålen vil være modulert i takt med mekaniske vibrasjoner på vindusglasset. Kan man fange opp den reflekterte strålen kan man demodulere signalet og få ut den originale lyden.

## Se også
*Kommunikasjonskontroll
*Lampemikrofon

## Referanser
8. serierunde i Eliteserien 2021

En kamp i **8. serierunde i [[Eliteserien i fotball for menn 2021]]** ble spilt lørdag 19. juni, mens de resterende kampene ble spilt søndag 20. juni..

## Kampfakta

## Referanser
Lampemikrofon

En **lampemikrofon** er en lyspære som virker som innsamler av lydbølger. Den forandre intensiteten på lyset i takt med lybølger som blir oppfanget i rommet - noe som igjen kan fanges opp og demoduleres innen synsvidde. Ved hjelp av en kikkert og en elektro-optisk sensor kan en tyvlytter avlytte et rom fra langt hold.

## Se også
*Kommunikasjonskontroll
*Lasermikrofon

## Referanser
John Kåre Raake

**John Kåre Raake** (født 1962) er en norsk manusforfatter, tegneserieskaper og forfatter fra Skudeneshavn, bosatt i Oslo.

I 1984 vant han en tegneseriekonkurranse i regi av Semic Nordisk forlag. For stipendet som fulgte laget han tegneseriealbumet *Sture Rask og oljen som forsvant* som ble gitt ut i 1986. Han jobbet noen år i den norske utgaven av det amerikanske tegneseriebladet *[[Mad]]* før han i 1986 ble med deler av redaksjonen over til det nye norske tegneseriebladet *[[Pyton (tegneserie)|Pyton]]*. I *Pyton* var han med å lage tegneserier som *Wunder-Bjarne*, *[[Deep Shit Junkies]]*, *Bjottolf Nerd* frem til midten av 1990-tallet.

Hans første filmmanus skrev han til den norske actioneventyrfilmen *[[Gåten Ragnarok]]* fra 2013. Han har siden skrevet manus til katastrofefilmene *[[Bølgen (2015)|Bølgen]]* fra 2015 og *[[Skjelvet]]* fra 2018, begge sammen med Harald Rosenløw Eeg, og til barnefilmene *[[Snekker Andersen og Julenissen (film)|Snekker Andersen og Julenissen]]* fra 2016 og *[[Snekker Andersen og Julenissen og den vesle bygda som glømte at det var jul]]* fra 2019. For manuset til *Skjelvet* ble han og Rosenløw Eeg nominert til Kanonprisen 2018 i klassen beste manus.

I 2019 debuterte han som romanforfatter med thrillen *Isen*.

## Filmografi
* 2013: *[[Gåten Ragnarok]]* 
* 2015: *[[Bølgen (2015)|Bølgen]]*
* 2016: *[[Snekker Andersen og Julenissen (film)|Snekker Andersen og Julenissen]]*
* 2018: *[[Skjelvet]]*
* 2019: *[[Snekker Andersen og Julenissen og den vesle bygda som glømte at det var jul]]*

## Bibliografi
* 1986: *Sture Rask og oljen som forsvant* (tegneseriealbum)
* 2019: *Isen* (roman)

## Referanser


## Eksterne lenker
* 
*
Claus Ursin Schøning

**Claus Ursin Schøning** (født 1730, død 1768) var en norsk embetsmann og sorenskriver i Salten. Han utga en latinsk avhandling om Norges jordbruksforhold, *Tractatus oeconomico-physicus de habitu Norvegiæ ad agriculturam* (1754).

## Liv og virke
### Bakgrunn
Claus Ursin Schøning var sønn av handelsmann Anders Schøning på Skotnes i Lofoten og Martha Mikkelsdatter Ursin, den yngste av syv søsken, og bror av historikeren Gerhard Schøning. Morbroren Bjørn Ursin var sorenskriver i Vesterålen. I 1758 giftet han seg med den omkring 12 år eldre Else Sophia Aagom, datter av hans formann i sorenskriverstillingen. De hadde en datter, Else Sophie Schøning, som ble gift med en fransk *emigré* (flyktning etter revolusjonen), Isak Andreas de Wahl.

### Virke
Mens han studerte ved Københavns universitet hjalp han som Erik Johan Jessens assistent til med å utarbeidet en topografisk beskrivelse over Norge. Etter å ha tatt juridisk eksamen ble han i 1755 utnevnt til sorenskriver i Salten, hvor han kjøpte gården Bertnes av biskop Friis og bosatte seg der. Han eide også gården Mjønes, som han kjøpte av Hans Hvid.

Schøning utga i 1754 den latinske avhandlingen *Tractatus oeconomico-physicus de habitu Norvegiæ ad agriculturam* («Økonomisk-fysisk avhandling om Norges jordbruksforhold»). Her forsøker han å vise at Norge er et mer fruktbart land enn man i alminnelighet tror, og at jordbruket kan forbedres ved å innføre bedre lover og bestemmelser. Ifølge Jessen skaffet denne avhandlingen Schøning stillingen som sorenskriver i Salten.

Francis Bull sammenligner verket med tilsvarende avhandlinger fra midten av 1750-tallet, for eksempel i Erik Pontoppidans tidsskrift *Danmarks og Norges oeconomiske Magazin*, og finner at de viser en «stigende tro paa det norske jordbruks muligheter, og et begyndende romantisk sværmeri for den norske bonde». Bull mener også at broren Gerhard har vært kilden for mange av de historiske opplpysningene i avhandlingen. Gerhard Schøning tok for øvrig det samme emnet opp i et anonymt skrift *Velmeente Tanker om Agerdørkningens muelige Forbedring i Norge* fra 1758. 

I 1768 døde han bare 38 år gammel og ble året etter etterfulgt som sorenskriver av Jens Grønbech Wessel, som også kjøpte sorenskrivergården Bertnes.

## Referanser


## Litteratur
* Haakon H. Vatne: 
* 
*
Hjulsta säteri

**Hjulsta** er en herregård og tidligere setegård i Enköpings-Näs sogn i Enköping kommune i Sverige. Den ligger cirka 10 kilometer syd for Enköping, ikke langt fra hvor overfarten tidligere foregikk fra vestre Uppland til Södermanland.

## Referanser
Trondheimsreisen

***Trondheimsreisen*** er en norsk dokumentarfilm fra 2018 regissert av Magnus Skatvold og produsert av Dag Hoel. Filmen er satt sammen av klipp fra nasjonale arkiver og private filmsamlinger og forteller historier fra Trondheim fra starten 1900-tallet og frem til 1980-tallet med kommentarer og historier fra trøndere som Liv Ullmann, Odd Reitan, Anne B. Ragde, Ulf Risnes, Anne Krigsvoll og Håkon Bleken.

Filmen hadde premiere under Kosmorama, Trondheims internasjonale filmfestival, 6. mars 2018 og ordinær kinopremiere 16. mars. For filmen ble ,  og  nominert til Kanonprisen 2018 i klassen beste lyddesign.

## Referanser


## Eksterne lenker
*
Ängsö slott

**Ängsö** (tidligere også **Engsö**) er et slott på øya Ängsö i Mälaren  i Västerås kommune i Västmanlands län i Sverige.

En av de tidligst kjente eiere var Riseberga kloster på 1200-tallet. Godset har siden skiftet eier en rekke ganger. 

Det nåværende utseende og innredning kom til på 1740-tallet, men i bygningsmassen finnes stadig deler av en middelalderborg fra 1400-tallet. 

## Referanser
Karl Knutsson (Tre Rosor)

**Karl Knutsson** (død 1520) var en norsk adelsmann og hærfører. 

Han var eldste sønn av Knut Alvsson (Tre Rosor) og Görvel Eriksdotter Gyllenstierna. Han nevnes som væpner i 1516, og var senere general i Christian II tjeneste. Han falt under beleiringen av Stockholm i 1520. Hans yngre bror, Erik, ble halshugget samme år under det stockholmske blodbad.

## Referanser
Elektro-optisk sensor

**Elektro-optiske sensorer** er elektroniske detektorer som konverterer lys, eller en endring i lyset,til et elektronisk signal. Disse sensorene er i stand til å oppdage elektromagnetisk stråling fra den infrarøde opp til den ultrafiolette bølgelengder. De blir brukt i mange industri- og forbrukerorienterte programmer, for eksempel:

* lamper som slår seg på automatisk når det blir mørkt
* posisjonssensorer som aktiveres når et objekt avbryter en lysstråle
* blitsgjenkjenning - for å synkronisere én blits med en annen
* fotoelektriske sensorer som registrerer avstand, fravær eller tilstedeværelse av et objekt

## Typer av optiske sensorer og brytere
Det er mange forskjellige typer optiske sensorer, den mest vanlige typene er:

* lysfølsomme enheter som konverterer en endring av lysintensitet til en endring av elektrisk motstands
*solceller - konverterer en mengde lys til utgangsspenning

Optisk brytere er vanligvis brukt i optiske fibre, der den elektro-optiske effekten blir brukt til å slå sammen en krets til en annen. Disse bryterne kan bli implementert med mikroelektromekaniske systemer eller piezoelektriske systemer.
## Referanser
Shamsur Rahman Faruqi

**Shamsur Rahman Faruqi** (1935–2020) var en indisk dikter og urdulitteraturkritiker og -teoretiker.

Han gjorde bruk av metoder fra vestlig litteraturkritikk i sin granskning av urduspråklig litteratur. Han redigerte også litteraturmagasinet *Shabkhoon* og var deltids professor på South Asia Regional Studies Center ved University of Pennsylvania.

Faruqi døde 25. desember 2020 i Prayagraj (tidligere Allahabad) av covid-19 i en alder av 85 år.

## Referanser
Abha Club

**Abha Football Club‎**, arabisk: نادي أبها السعودي (stiftet 1966) er en fotballklubb fra Abha i Saudi-Arabia.

## Meritter
* **[[Saudi Professional League]]**:          **(0)** 
* **[[Kings Cup (Saudi Arabia)|Kings Cup]]**: **(0)** 

## Referanser


## Eksterne lenker
*
Al Faisaly FC

: *Må ikke forveksles med den jordanske klubben [[Al Faisaly SC]]*

**Al-Faisaly Football Club**, arabisk: نادي الفيصلي‎ (stiftet 1954) er en fotballklubb fra Harmah i Saudi-Arabia.

## Meritter
* **[[Saudi Professional League]]**:          **(0)** 
* **[[Kings Cup (Saudi Arabia)|Kings Cup]]**: **(1)** 2020–21

## Referanser


## Eksterne lenker
*
Kauffeldts plass

**Kauffeldts plass** er en liten plass i Gjøvik der Glassverksgata ender. 

Syd for plassen med nr. 1 ligger rådhuset med Gjøvik kommunes sentrale administrasjon, bibliotek og en rekke etater. 

Plassen har navn etter Caspar Kauffeldt, grunnleggeren av Gjøvigs Glasværk. Vest på plassen ligger Kauffeldtgården, nr. 2, der Mjøsmuseet, Gjøvik kunstforening og andre foreninger har lokaler.

## Referanser
Peder Nilsson Grip

**Peder Nilsson Grip** (1507–1533) var en svensk riksråd. 

Han var sønn av riksråd Nils Bosson Grip til Vinäs (d. 1522) og Anna Arvidsdotter Trolle (1476–1532). I 1532 ble han høvedsmann for kong Gustavs krigsfolk, i det han sendte jemtlenningene i kamp mot kong Christian II.

Samme år giftet han seg med godseieren Gørvel Fadersdatter. Da han den 26. september 1533 skulle reise fra Hjulstad til sin gård Follnäs druknet han i Mälaren. 
Han ble bisatt i Sorunda kirke. Få måneder etter giftet enken seg med den danske adelsmann Truid Ulfstand.

## Referanser
Deva

**Deva** kan vise til:

Innen geografi:

* Deva (Romania), en by i Transilvania
* Rio Deva, ei elv i Spania
* Deva (Baskerland), Deba på baskisk, ei elv i Baskerland
* Deva Victrix, en romersk festning i Britannia som seinere ble til byen Chester

Innen religion:

* Deva (hinduisme) kan vise til mannlige guder eller engleaktige vesen
* Deva (buddhisme) viser til flere slag overnaturlige vesen
* Daeva i parsismen er en slags falske guder
Erling Diesen

**Erling Diesen** (født 6. juli 1932) er en norsk ingeniør og embetsmann.

Han ble født i Geithus, avsluttet sin videregående utdanning i Hønefoss i 1951 og er utdannet sivilingeniør fra NTH i 1956. Han arbeidet ved Institutt for Elektroteknikk som ingeniør og som forskningsassistent til 1960 og var sekretær i Norsk Elektroteknisk Komité fra 1960 til 1961. Han ble ansatt i Norges vassdrags- og energidirektorat i 1961 og var sjefsingeniør i kraftverksavdelingen til 1977 og i elektrisitetsavdelingen fra 1977 til 1978. Han var underdirektør i Olje- og energidepartementet fra 1978 til 1980 og deretter underdirektør i NVE fra 1980 til 1983. Han var administrerende direktør i Buskerud Energiverk fra 1983 til 1987.

Deretter ble han generaldirektør i Norges vassdrags- og energidirektorat. Etter en omorganisering i 1991 ble tittelen omgjort til Vassdrags- og energidirektør Han gikk av med pensjon i 1999. Han er bosatt i Asker.

## Referanser
Sankt Sava

**Sankt Sava** (serbisk: Свети Сава, født 1169, død 14. januar 1236) var en serbisk fyrste og ortodoks munk, og den første erkebiskop i den serbisk-ortodokse kirke.

Sava, født som *Rastko Nemanjić* (serbisk kyrillisk: Растко Немањић), var den yngste sønnen til den serbiske storfyrsten Stefan Nemanja (grunnleggeren av Nemanjić-dynastiet). Han styrte fyrstedømmet Hum en kort tid i 1190–92. Deretter dro han til Athos, hvor han ble en munk med navnet *Sava* (*Sabbas*). På Athos etablerte han klosteret Hilandar, som ble et av de viktigste kulturelle og religiøse sentrene for det serbiske folket. I 1219 anerkjente patriarkatet i Nikea ham som den første serbiske erkebiskopen, Samme år forfattet han Serbias eldste kjente konstitusjon, *[[Zakonopravilo]]* nomokanon, og sikret dermed full uavhengighet, både religiøst og politisk. Sava regnes som grunnleggeren av serbisk middelalderlitteratur.

Han blir allment ansett som en av de viktigste figurene i Serbias historie. Den 27. januar (g.s. 14. januar) er en helligdag til ære for Sankt Sava som grunnlegger av den serbisk-ortodokse kirke. Mange kunstneriske verk fra middelalderen til moderne tid har tolket hans karriere. Han er skytshelgen for Serbia, serbere og serbisk utdanning.

Sankt Savakirken i Beograd ble bygget til ære for Sankt Sava. Kirken er bygget der osmanene i 1594 brente levningene hans, under et opprør hvor serberne brukte ikoner av Sava som krigsflagg. Sankt Savakirken er verdens største ortodokse kirkebygning.

## Referanser
NM i ultraløp 2019

**NM i ultraløp 2019** var en del av NM i friidrett 2019. Det ble arrangert NM i ultraløp på to distanser i 2019.
NM i 24-timersløp ble arrangert som en del av Bislett 24-timers 23.–24. november.
NM i terrengultra ble arrangert som en del av KRSUltra (60 km) i Kristiansand 27. april.

## 24-timers
### Kvinner






### Menn






## Terrengultra (60 km)
### Kvinner






### Menn






## Kilder
* Resultater 24-timers
* Resultater terrengultra
* friidrett.no: Andre NM/UM 2019
Wojciech Kolańczyk

**Wojciech Ludwik Kolańczyk** (født 25. august 1946 i Poznań) er en polsk advokat. Han var Polens ambassadør i Norge fra 2007 til 2012.

## Utmerkelser

* Den Kongelige Norske Fortjenstorden, kommandør med stjerne, 2012

## Referanser
Sparre av Hjulsta og Ängsö

**Sparre av Hjulsta og Ängsö** er en svensk adelsslekt med gods plassert hovedsakelig i landskapene omkring Mälaren. Ætten har sitt tilnavn etter gården Hjulsta i Enköpings-Näs sogn i Uppland samt etter Ängsö i Västmanland. Stamfaren Birger er kun kjent gjennom barnas patronymikon.

## Referanser
Varberg slott

**Varberg festning**, eller historisk **Varberg slott** er et forsvarsanlegg i Varberg i Hallands län i Sverige. 

Festningen ble oppført som borg av grev Jakob Nielsen av Nordre Halland på slutten av 1200-tallet. På 1500-tallet ble den utvidet med slottskirke og i begynnelsen av 1600-tallet utbygget til en sterk festning – en av de mest moderne i Nordeuropa. Tegningene til den sistnevnte utvidelsen stod fortifikasjonsingeniøren Hans van Steenwinckel for, med kong Christian IV som byggherre. 

I 1645 ble Halland og festningen svensk, hvoretter den på 1700-tallet delvis ble opprustet. På 1800-tallet forfaldt den dog, og i 1822 ble festningen avført fra rikets forsvar.

På festningen finnes nå (2021) Hallands kulturhistoriska museum. 

## Referanser


## Eksterne lenker
*
U19-EM i fotball for kvinner 2010

**U19-EM i fotball for kvinner 2010** ble arrangert i FYR Makedonia i 2010.

## Sluttspill

## Finale

## Referanser
Spikeprotein

**Spike-protein** eller bare **spike** (***piggprotein*** brukes også i Norge; tidligere kalt S-protein eller peplomer) er et glykoprotein som er plassert som fremspring () på overflaten av koronavirus.

## Beskrivelse
Det er omkring 26 spikemolekyler på et coronavirion. Spikeprotein er glykosylert og kan ha fra 1160 til 1400 aminosyrer avhengig av hvilken art virus det er tale om.

Spikeproteinet benyttes når viruset trenger inn i en celle. En del av proteinet (S1) bindes til et enzym kalt ACE2 på overflaten av vertscellen, hvorpå en annen del av proteinet (S2) vil få virusets membrankappe til å smelte sammen med vertscellens cellemembran.

Etter en covid-19-infeksjon hos mennesker dannes det antistoffer overfor SARS-CoV-2-virusets spike-protein. De vaksiner for covid-19 er utviklet eller som er under utvikling, er rettet mot proteinet, og endringer i det vil kunne påvirke kommende vaksiners effektivitet.

Den mutasjon av SARS-CoV-2-viruset som kjennes som cluster 5, har fire endringer i spike-proteinet. Foreløbipe laboratieforsøk har vist at denne virusvariant påvirkes mindre av antistoffer fra mennesker enn andre varianter av viruset.

## Se også
* mRNA-vaksiner

## Referanser




## Litteratur
*F. Fenner et al.: The Biology of Animal Viruses, 2. Auflage, New York, London 1968, , S. 5f
*D. J. Garwes et al.: *Identification of epitopes of immunological importance on the peplomer of porcine transmissible gastroenteritis virus*. Adv Exp Med Biol. (1987) 218: S. 509–515, PMID 2449047
*H. G. Niesters et al.: *The peplomer protein sequence of the M41 strain of coronavirus IBV and its comparison with Beaudette strains*. Virus Res. (1986) 5(2-3): S. 253–263, PMID 2429473
Jacob L. Martin

**Jacob L. Martin** (1810–1848) var en amerikansk diplomat. Han var sjefskontorist for utenriksdepartementet fra 16. juli 1840 til 5. mars 1841. I bare to dager, den 4. og 5. mars 1841, var han fungerende utenriksminister.

I 1848 ble han utnevnt til chargé d'affaires fra USA til den hellige stol. Martin var protestant, men ble valgt fra noen få kandidater som var åpent vennligsinnet overfor Vatikanet. Han nådde Roma den 2. august 1848, men nølte med å gå inn i byen på grunn av den pågående revolusjonen. Martin presenterte seg for paven den 19. august 1848, men døde syv dager senere.

## Referanser
HCoV-OC43

**Humant koronavirus OC43** (HCoV-OC43) tilhører arten *Betacoronavirus 1* i slekten *Betacoronavirus*; det kan infisere mennesker og kveg.

Det infiserende koronaviruset er et innkapslet, enkeltstrenget (single-stranded) RNA-virus med positiv sense, som kommer inn i vertscellen ved å binde til reseptoren 'N-acetyl-9-O-acetylneuraminsyre'.

OC43 er et av syv kjente koronavirus (2021) som kan infisere mennesker: HCoV-229E, HCoV-NL63, HCoV-HKU1, MERS-CoV, det opprinnelige SARS-CoV (eller SARS-CoV-1) og SARS-CoV-2.
 
Sammen med HCoV-229E og HCoV-NL63 (medlemmer av *Alphacoronavirus*-slekten) og *Betacoronavirus* HCoV-HKU1 er det ett av de virus som er ansvarlige for forkjølelse.
Viruset har − likesom andre koronavirus fra slekten Betacoronavirus, subgenus Embecovirus − ytterligere et kortere *peplomer* eller *[[spike-protein]]* *Hemagglutinin esterase* (HE).

Analyse av det molekylære ur mellom menneskets OC43-virus og kyrenes koronavirus (BCoV) viser et påfallende årstallssammenfall for virusenes seneste felles stamfar og 1889-1890-pandemien. Den pandemien har ellers vært forklart som en influensapandemi.

## Referanser


## Eksterne lenker
* 
*   har taksonomi med forbindelse til **** 
* "Coronaviruses" fra Micro.msb.le.ac.uk
* "Betacoronavirus" fra Viralzone.expasy.org
Sense (molekylærbiologi)

**Sense** er innenfor molekylærbiologi og genetikk et begrep som brukes til å sammenligne nukleinsyremolekylers polaritet. Avhengig av konteksten innenfor molekylærbiologi kan *sense* ha en smule forskjelligartede betydninger.

Molekylærbiologer kaller en enkelt DNA-streng **sense-strengen** (eller **positiv (+)**) hvis en RNA-versjon av den samme sekvens oversettes eller kan oversettes til protein. Dens komplementære streng kalles **antisense-strengen** (eller **negativ (-)** sense). Antisense kan gripe inn i proteinoversettelse, noe som kan anvendes innenfor eksempelvis medisin.

## Eksterne lenker
* ''Antisense-medicin - en vei til bedre legemidler''
Det molekylære ur

**Det molekylære ur** er en biokjemisk metode, der man bruker molekyler til å datere slektskap mellom grupper av organismer, eller beregne hvor lang tid som har gått siden en bestemt hendelse. Metoden er basert på at det skjer endringer i molekylene over tid(mutasjoner) i en gitt hastighet. Disse endringene telles, og man finner ut hvor mye tid som er gått eller avstanden mellom gruppene. Det molekylære ur kalles også *gen-uret* eller *det evolusjonære ur*. Molekylene man bruker er gjerne deler av arvestoff (evt. proteiner) og kalles molekylære klokker eller -ur

## Beskrivelse
Ved å sammenligne forandringer i arvemassen i forskjellige arter kan molekylære ur brukes til å analysere arters slektskapsforhold. Til grunn for metoden ligger teorien om at alt liv på jorden har felles opphav. Derfor har nært beslektede organismer flere likheter i arvemassen sammenlignet med organismer som slektskapsmessig står lengre fra hverandre. Organismer i forskjellige utviklingslinjer akkumulerer mutasjoner i en jevn og noenlunde lik takt. Antallet forandringer som samles opp kan derfor brukes til å bedømme tiden som er gått fra utviklingslinjene skiltes, eller med andre ord: Antallet av forskjellige baser mellom to arter vil angi hvor lenge de har vært separate arter, det vil si noe annet enn den felles opprinnelsen.

## Metoden
Metoden er basert på DNA, RNA og proteiner, og rekkefølgen av biokjemiske byggesteiner, det vil si sekvensen av henholdsvis baser og aminosyrer. Endringer i sekvensene fremkommer som resultater av funksjonsfeil i cellenes biokjemiske maskineri kalt mutasjoner og mutasjonsraten viser seg å være lineær med tiden, så slektskapet mellom arter kan defineres ut fra større eller mindre forskjeller i sekvensene. Mutasjonsraten er blitt kontrollert ved hjelp av fossiler eller arkeologiske data.

Det molekylære ur ble først testet i 1962 på proteinvarianter av hemoglobin fra forskjellige dyr.

Artenes slektskapsforhold som tidligere ble fastlagt ved hjelp av anatomiske og embryologiske data er nå bestemt annerledes og sikkert. På basis av alle data kan det nå konstrueres et «livets tre» med hittil usett nøyaktighet.

## Eksempler
For eksempel har man regnet ut at basene endrer seg med en hastighet av 0,56 endringer pr. base pr. milliard år for genet for hemoglobin.

## Referanser


## Eksterne lenker
* Evolutionsforskning: Nutidens metoder overgår Darwins vildeste fantasi. Videnskab.dk 2016 
* Stamtræets udvikling. Aktuel Naturvidenskab | 3| 2002 
* Menneskets oprindelse og udvikling, 2005
HCoV-229E

**Humant koronavirus 229E** (HCoV-229E) er en art av coronaviridiae som infiserer mennesker og flaggermus.
Det er et innkapslet enkeltstrenget (single-stranded) RNA-virus med positiv sense som trenger inn i vertscellen ved å binde til APN-reseptoren (aminopeptidase N). Sammen med humant koronavirus OC43 (et medlem av Betacoronavirus-slekten) er det et av de virus som er ansvarlig for forkjølelse.

HCoV-229E er medlem av slekten Alphacoronavirus og underslekten Duvinacovirus.

HCoV-229E overføres mellom mennesker ved dråper i utåndingsluften og ved fomiter. HCoV-229E kan lede til en rekke luftveissykdommer, fra vanlig forkjølelse til alvorligere sykdommer som lungebetennelse og bronkiolitt. Det er også et av de koronavirus som oftest oppdages sammen med andre virus i luftveiene, spesielt med humant respiratorisk syncytialvirus (HRSV).
## Referanser


## Eksterne lenker
*   har taksonomi med forbindelse til ****
* "Human coronavirus 229E, OC43, NL63, HKU1 (RNA) (R-nr. 2058)" hos Ssi.dk, Statens Seruminstitut
* Om Human coronaviruses (bl.a. 229E) hos Virology-online.com, *Virology online* ("Human coronaviruses were first isolated in the mid 1965 from volunteers at the Common Cold Unit. ..."
* 'Coronaviruses' hos Micro.msb.le.ac.uk, University of Leicester
* Alphacoronavirus hos Viralzone.expasy.org, *ViralZone*, (SIB Swiss Institute of Bioinformatics)
* "About the Coronaviridae family" hos Viprbrc.org, *Virus Pathogen Resource*
HCoV-NL63

**Humant koronavirus NL63** ('HCoV-NL63') er en art av coronaviridiae i underslekten *Setracovirus* i slekt *Alphacoronavirus*. Den ble identifisert i Nederland i 2004 i et syv måneder gammelt barn med bronchiolitis

Viruset er et innkapslet enkeltstrenget (single-stranded) RNA-virus med positiv sense som trenger inn i vertscellen ved å binde til ACE2-reseptoren.

Infeksjon med viruset er bekreftet over hele verden og kan settes i forbindelse med mange alminnelige symptomer og sykdommer, fra  milde til moderat alvorlige øvre luftveisinfeksjoner, alvorlig infeksjon i de nedre luftveier, strupehoste og bronchiolitis.

Viruset finnes primært hos småbarn, og eldre og immunkompromitterte pasienter med akutt luftveissykdom. I temperert klima kan det være sesongbestemt. En undersøkelse utført i Amsterdam estimerte tilstedeværelsen av HCoV-NL63 i ca. 4,7% av de alminnelige luftveissykdommer.
Viruset viste seg å stamme fra flaggermus og infiserte palmesivetter (*Paradoxurus*).

HCoV-NL63 er en av syv kjente koronavirus (2021) som kan infisere mennesker: HCoV-229E, HCoV-OC43, HCoV-HKU1, MERS-CoV, det opprinnelige SARS-CoV (eller 'SARS-CoV-1') og SARS-CoV-2 fra 2019/2020. Det anslås at det skedde et avvik fra HCoV-229E for omkring 1000 år siden, og at viruset sannsynligvis har sirkulert blant mennesker i århundrer.

Utviklingen av HCoV-NL63 ser ut til å ha involvert rekombinasjon mellom et tidligere (*ancestral*) NL63-lignende virus som sirkulerer i afrikanske *Triaenops afer*-flaggermus og et CoV 229E-lignende virus som sirkulerer i *Hipposideros*-flaggermus. 
Rekombinerte virus kan oppstå når arvemassen for to virus − viralgenomet − er til stede i samme vertscelle.

## Referanser

## Eksterne lenker
*   har taksonomi med forbindelse til ****
Daniel Brent

**Daniel Carroll Brent** (født 1770 i Stafford County, Virginia, død 31. januar 1841 i Paris, Frankrike) var en amerikansk politiker og diplomat. Han fungerte som USAs utenriksminister i tre dager fra 4. mars til 7. mars 1825 under overgangen fra John Quincy Adams fra utenriksminister til president. Han var sjefskontorist for utenriksdepartementet, hvor han etterfulgte John Graham den 22. september 1817 og forble i stillingen frem til 22. august 1833. Etter å ha forlatt stillingen tjenestegjorde han som konsul i Paris frem til sin død i 1841.

## Referanser
Toivo Jürgenson

**Toivo Jürgenson** (født 1957) er en estisk politiker og forretningsmann. Han har vært medlem av Riigikogu (1992–2003) og medlem av to av Estlands regjeringer. Han representerer partiet Fedreland.

## Liv og virke
Han er sønn av Albina (født Paju) og Aksel Jürgenson. Faren var dosent ved Tallinns polytekniske institutt. Toivo gikk gymnaset i Tallinn og studerte bygningsteknikk med spesialisering i veibygging ved Tallinns polytekniske institutt, mens Estland ennå var en del av Sovjetunionen. Han arbeidet som ingeniør for flere statsforetak i sovjettiden.

I 1988 var brødrene Toivo og Kalle Jürgenson blant grunnleggerne av Det estiske kristendemokratiske parti (EKDE), et av de første frie partiene i Estland under glasnost. De var blant de unge reformatorene som kom til makten i Estland etter uavhengigheten, og Jürgenson ble sentral i privatiseringen av statseiendom. Ved de første frie valgene i 1992 ble Toivo og Kalle Jürgenson og tre andre fra EKDE valgt inn i Riigikogu. EKDE stilte i det konservative valgforbundet «Fedreland».

Toivo Jürgenson var næringsminister fra 1994 til 1995, da valgforbundet ble splittet, og deretter partileder for Fedrelandsunionen fra 1995 til 1998. Han var transportminister fra 1999 til 2002, da han hadde ansvaret for å delprivatisere jernbaneselskapet Eesti Raudtee. Han trådte ut av Riigikogu ved valget i 2003.

Jürgenson har også vært kommunepolitiker i Tallinn, som medlem av byrådet/representantskapet.

Siden 2003 har han drevet entreprenørselskapet Toomtsentrum.

## Referanser
Equine coronavirus

**Equine coronavirus** (ECoV) er et koronavirus i betacoronavirusslekten. Der rammer hester og eseler.

Symptomer på ECoV-infeksjon er anoreksi, sløvhet, feber og diarré. Det er voksne hester som overveiende blir rammet. Sedvanligvis er dødeligheten lav. Men det kan være høyere dødelighet for miniatyrhester og unge dyr.

ECoV anses ikke å smitte mennesker.
Smitteveien hest og hest imellom er via avføring. ECoV forekommer i Danmark.

## Referanser
HCoV-HKU1

**Humant koronavirus HKU1** (HCoV-HKU1) er en art av coronaviridiae som stammer fra infiserte mus. Hos mennesker kan den resultere i infeksjon i de øvre luftveier med symptomer på forkjølelse, men kan utvikle seg til lungebetennelse og bronchiolitis.

Det ble først oppdaget i januar 2005 hos to patienter i Hongkong. Senere forskning har vist at det har global utbredelse og en tidligere utviklingshistorie.

Viruset er et innkapslet enkeltstrenget (single-stranded) RNA-virus med positiv sense som kommer inn i vertscellen ved å binde til reseptoren .
Det har genet for *[[Hemagglutinin esterase]]* (HE), et kjennetegn for medlemmer av slekten *Betacoronavirus* og underslekten *Embecovirus*.

HCoV-HKU1 er et av syv kjente (2021) koronavirus som kan infisere mennesker; de øvrige er HCoV-229E, HCoV-NL63, HCoV-OC43, MERS-CoV, SARS-CoV og SARS-CoV-2.

## Referanser


## Eksterne lenker
*   har taksonomi med forbindelse til **** 
* "Coronaviruses" fra Micro.msb.le.ac.uk
* "Betacoronavirus" fra Viralzone.expasy.org
Kommandørøyene

**Kommandørøyene** (av rus. *Командо́рские острова́* eller *Komandorskije ostrova*) er ei gruppe med skogløse øyer som tilhører Russland og ligger i vest i Beringhavet, cirka  øst for Kamtsjatkahalvøya. Øyene består av Beringøya (95&nbsp;km lang, 15&nbsp;km bred), Mednyj (55&nbsp;km lang, 5&nbsp;km bred), og femten mindre øyer, der de største er Kamen Toporkov (0,15 km²) og Arij, som ligger henholdsvis 3 og 13 km vest for den eneste bosetningen, Nikolskoje. Administrativt hører øyene til Aleutskij rajon i Kamtsjatka kraj.

## Geografi og natur
Kommandørøyene utgjør den vestligste delen av Aleutene, men øyene ligger flere hundre kilometer fra resten av øygruppa. Øyene har vulkansk opprinnelse og har oppstått som følge av vulkansk aktivitet langs kanten av Stillehavsplaten og Den Nord-Amerikanske platen. Terrenget er forholdsvis variert med foldefjell, vulkanplatå, terrasseforma sletter og lave fjell. Det høyeste punktet er Steller på Beringøya, som måler . Det høyeste punktet på Mednyj er Stenjegertoppen, som måler .

Klimaet er relativt mildt og maritimt med en del nedbør (220–240 nedbørsdager i året). Somrene er kjølige og ofte tåkefulle. Vegetasjonen domineres av lav, mose og forskjellige assosiasjoner av sumpplanter med lavt gress og dvergtrær. Svært høye skjermplanter er også vanlige. Øyene har dessuten tallrike bestander av ulike sjøpattedyr og fugler, der spesielt sjøfuglene kan opptre i milliontall. Den eneste større permanente bosetningen på øyene er landsbyen Nikolskoje nordvest på Beringøya. I 2005 var det cirka 750 innbyggere der, hvorav de aller fleste var enten russere og aleuter i 2002.

## Referanser




## Eksterne lenker
*
Richard Pfeiffer

**Richard Friedrich Johannes Pfeiffer** (født 27. mars 1858 i Treustädt i provinsen Posen i kongedømmet Preussen, død 15. september 1945 i Bad Landeck i Niederschlesien) var en tysk lege som var banebrytende innen bakteriologien.

## Liv og virke
Han kom med viktige grunnleggende bidrag til bakteriologien: Sammen med Carl Fraenkel sammenfattet han Kochs lærer i et verk med bakteriekunnskapens grunnriss. Han var den første til å beskrive bakteriolysen. I 1896 oppdaget han *[[micrococcus catarrhalis]]*. Han var også en av oppdagerne av vaksinasjoner mot tyfus. Han samarbeidet på sine to store ekspedisjoner med forskere som Georg Gaffky og Robert Koch, internisten og epidemiforskeren Georg Sticker og bakteriologen Adolf Dieudonné). Pfeiffer var den første som beskrev endotoksiner og deres virkning.

Pfeiffer oppdaget i 1892 det han identifiserte som influensabasillen, haemophilus influenzae, eller så trodde både han og forskningsmiljøene i flere tiår. Senere, en tid etter spanskesykens herjinger, først i 1933, skulle det vise seg at influensa er en virussykdom. Hans oppdagelse var imidlertid oppsiktsvekkende og banebrytende på andre måter, ved at det var første gang at en basille var blitt så grundig undersøkt og beskrevet.

## Litteratur

* 
* Ulrike Enke: *Wissenschaft auf Reisen. Die deutsche Pestexpedition nach Indien*, in: Dies (Hg.): Die Medizinische Fakultät der Universität Gießen: Institutionen, Akteure und Ereignisse von der Gründung 1607 bis ins 20. Jahrhundert. Stuttgart: Steiner, 2007, 251-286.
* Ulrike Enke: *„Losungswort: to stamp out the plague!“ Die deutsche Pestexpedition nach Bombay im Jahre 1897*, in: Hessisches Ärzteblatt Nummer 4, 2005, 244-247
* E. T. Rietschel, J. M. Cavaillon: *Richard Pfeiffer and Alexandre Besredka: creators of the concept of endotoxin and anti-endotoxin.* I: *Microbes and infection.* Band 5, Nummer 15, Dezember 2003, S.&nbsp;1407–1414, . PMID 14670454.
* Werner Köhler: *Pfeiffer, Richard Friedrich Johann.* I: Werner E. Gerabek, Bernhard D. Haage, Gundolf Keil, Wolfgang Wegner (Hrsg.): *Enzyklopädie Medizingeschichte.* De Gruyter, Berlin/ New York 2005, ISBN 3-11-015714-4, S. 1134 f.

## Referanser
Ricardo Silva Elizondo

**Ricardo Silva Elizondo** (født 7. februar 1954 i Mexico by, død 7. februar 2021 samme sted) var en meksikansk sanger og skuespiller.

Han er best kjent for sin dubbing av amerikanske tegnefilmer og japanske *[[anime]]* til spansk. Han var blant annet stemmeskuespiller for de spanske latinamerikanske versjoner av Dragon Ball Z-tema, «Cha-La Head-Cha-La», og Digimon. Ved siden av dubbe- og syngekarrieren, var Silva skuespiller i mange meksikanske telenovelaer (såpeoperaer), som *[[El premio mayor]]*, *[[Amigas y rivales]]* og *[[Destilando amor]]*. Han var også med på humoristiske shows som *Al derecho y al derbez*.

Ricardo Silva døde den 7. februar 2021 av covid-19 i Mexico City.

## Referanser


## Eksterne lenker
* 
* 
* Guadalupe Jimenez, "Piratería y descargas en línea afectan a la música," i ''Milenio''
Armando Romero Manríquez

**Armando Romero Manríquez** (født 27. oktober 1960 i Mexico by i Mexico, død 24. desember 2020) var en meksikansk fotballspiller som spilte på midtbanen.

Han spilte for Cruz Azul (som han var kaptein for), Toluca, Veracruz, Correcaminos UAT, Atlético Morelia og Zacatepec.

Han døde av komplikasjoner med covid-19 i en alder av 60 år.

## Referanser


## Eksterne lenker
*
Assurdalen

**Assurdalen** er en dal i Langhus i Nordre Follo i Viken.

Fra 2015 til 2017 eller 2018 drev Åsland pukkverk et steinbrudd i Assurdalen. 

I 2006 startet en motorsportklubb i Follo lobbyvirksomhet for å få bygget en bane for motocross i Assurdalen. Kommunen avslo søknadene flere ganger, men høsten 2019 var banen under bygging.

## Referanser
Tørrstyring

**Tørrstyring** (engelsk *dry steering*) vil si å vri rattet på en bil mens bilen står i ro. Det er generelt anbefalt å unngå tørrstyring ettersom det utsetter styresystemet for store belastninger, og gir unødig slitasje på dekk og styrekuler. Slitasjen avtar svært mye bare bilen triller litt mens man svinger. Tørrstyring kan være svært tungt på biler uten servostyring.

## Se også
* Bilens hoveddeler
* Styring (bil)

## Referanser

*
Infiltrasjonen av Norges ambassade i Moskva

**Infiltrasjonen av Norges ambassade i Moskva**, også omtalt som **Høystad-saken**, var en spionasjesak og diplomatisk hendelse mellom Norge og Sovjetunionen under den kalde krigen, der KGB infiltrerte Norges ambassade i Moskva ved å rekruttere den norske vaktassistenten Ole Martin Høystad som gav KGBs tjenestemenn tilgang til bygningen og høyt gradert informasjon. Saken førte til at Norge la ned offisiell protest og utviste en sovjetisk diplomat som var Høystads føringsoffiser. I straffesaken ble Høystad dømt til syv års ubetinget fengsel for spionasje, og dommen beskrev hendelsen som potensielt katastrofal for Norge. Høystad-saken fikk stor medieomtale i 1970-årene og var en av tre store spionsaker i Norge i de to siste tiårene av den kalde krigen, ved siden av Haavik-saken og Treholt-saken.

## Infiltrasjonen av Norges ambassade i Moskva

KGB rekrutterte i begynnelsen av 1970-årene Ole Martin Høystad, som da hadde et vikariat som vaktassistent ved Norges ambassade i Moskva og som tidligere hadde gjennomført Forsvarets russiskkurs. KGB utnyttet Høystads forhold til en russisk kvinne som arbeidet for KGB til å rekruttere ham, en taktikk kjent som honningfelle. Høystad hjalp KGB med å få adgang til Norges ambassade og få tilgang til sensitive dokumenter om ambassadens kryptorom og chifferutstyr. Det var da nettopp bygget et nytt chifferrom hvor det var døgnbasert vakthold. KGB bearbeidet Høystad fra hans første opphold i landet.

## Straffesaken mot Høystad
I 1972 ble Høystad arrestert og siktet for spionasje. Året etter ble han i Eidsivating lagmannsrett dømt til syv års ubetinget fengsel. I dommen het det at domfelte «har på det groveste krenket de plikter og den lojalitet han hadde overfor sitt land, med skadefølger som i en gitt situasjon kunne vært katastrofale». Han utdannet seg i litteraturvitenskap mens han sonet dommen på Ullersmo landsfengsel. Under soningen søkte han om at KGB-kvinnen som rekrutterte ham kunne besøke ham i fengselet, men regjeringen erklærte henne uønsket i riket. Etter soning arbeidet Høystad som lærer, og ble siden høgskolelektor og etterhvert professor ved Høgskolen i Telemark.

## Diplomatiske følger
Utenriksminister Dagfinn Vårvik la ned «sterk protest» mot Sovjetunionen, og en sovjetisk diplomat som var Høystads føringsoffiser, tredjesekretær ved den sovjetiske ambassaden i Oslo Jurij Vasiljevitsj Poljusjkin, ble erklært persona non grata i Norge.

## Referanser


## Litteratur
*
*
Joseph Grew

**Joseph Clark Grew** (1880–1965) var en amerikansk diplomat og ansatt i utenrikstjenesten. Han er best kjent som ambassadør i Japan i årene 1932–1941, og som fungerende utenriksminister i Washington i årene 1944–1945, hvor han opponerte mot de som inntok en hard linje. Han prøvde å unngå krig, og søkte en myk japansk overgivelse i 1945 som gjorde det mulig å gjennomføre en fredfull amerikansk okkupasjon av Japan etter krigen.

## Referanser
Harrison F. Matthews

**Harrison Freeman Matthews** (født 26. mai 1899 i Baltimore, Maryland, død 19. oktober 1986 i Washington, D.C.) var en amerikansk diplomat som tjenestegjorde som ambassadør i tre forskjellige europeiske land. Den 20. og 21. januar 1953 var han også fungerende utenriksminister

## Referanser
Livingston T. Merchant

**Livingston Tallmadge Merchant** (født 23. november 1903 i New York City, New York, død 15. mai 1976) var en amerikansk diplomat.  Han tjenestegjorde to ganger som ambassadør i Canada og var viseutenriksminister fra 1959 til 1961.

Den 20. og 21. januar 1961 var han også fungerende utenriksminister

## Referanser
Høyres Studenterforening i Bergen

**Høyres Studenterforening i Bergen** er en politisk organisasjon som er virksom i studentmiljøet i Bergen. Foreningen er tilsluttet Høyres Studenter (HS). Foreningen stiller kandidater på Moderat liste ved valgene til Studentparlamentet ved Universitetet i Bergen.

## Historie
Foreningen ble stiftet under vårsemesteret i 1955 under navnet Bergens Konservative Studenterforening (BKSF). I 1961 dannet de konservative studenterforeningene i Bergen, Oslo og Trondheim en landsorganisasjon, Norges Konservative Studenterforbund, nå Høyres Studenter.

Da valgene til Studentersamfunnet i Bergen ble politisert i 1960-årene, klarte Bergens Konservative Studenterforening å få valgt flere av sine medlemmer til ledere der. Studentersamfunnet ble radikalisert og dominert av ml-bevegelsen i 1970-årene, noe som førte til at BKSF sluttet å vise interesse for organet.

Den senere Høyre-lederen og statsministeren Erna Solberg var formann i Bergens Konservative Studenterforening fra 1985 til 1986, mens hun studerte statsvitenskap ved Universitetet i Bergen.

## Referanser


## Eksterne lenker
*
Nederlandsk mesterskap i friidrett innendørs 2020

**[[Nederlandsk mesterskap i friidrett innendørs]] 2020** ble arrangert 22. og 23. februar 2020, i Omnisport Apeldoorn. 

Rutger Koppelaar tangerte den nederlandske rekorden i stavsprang, og Femke Pluim kvalifiserte seg til EM i friidrett 2020 med 4,45 meter i stavsprang.

## Resultater
### [[60 meter]]








### [[200 meter]]








### [[400 meter]]








### [[800 meter]]








### [[1500 meter]]








### [[3000 meter]]








### [[60 meter hekk|60 m hekk]]








### [[Lengdehopp]]








### [[Tresteg]]








### [[Høydehopp]]








### [[Stavsprang]]








### [[Kulestøt]]








## Eksterne lenker
* Resultater 2020
Nederlandsk mesterskap i friidrett innendørs 2014

**[[Nederlandsk mesterskap i friidrett innendørs]] 2014** ble arrangert 22. og 23. februar 2014, i Omnisport Apeldoorn.

## Resultater
### [[60 meter]]








### [[400 meter]]








### [[800 meter]]








### [[1500 meter]]








### [[3000 meter]]








### [[5000 meter snelwandelen|5000 m snelwandelen]]/[[3000 meter snelwandelen|3000 m snelwandelen]]








### [[60 meter hekk|60 m hekk]]








### [[4 x 400 meter estafette|4 x 400 m]]








### [[Lengdehopp]]








### [[Tresteg]]








### [[Høydehopp]]








### [[Stavsprang]]








### [[Kulestøt]]








## Eksterne lenker
* Resultater 2014
Kenneth Rush

**David Kenneth Rush** (født 17. januar 1910, død 11. desember 1994) var en var en amerikansk diplomat og ambassadør. Han hjalp til med å fremforhandle den banebrytende firemaktsavtalen i 1971 som avsluttet etterkrigskrisen i Berlin.

Fra 3. til 23. september 1973 var han fungerende utenriksminister

## Referanser
Eileen Gu

**Eileen Gu** (født 3. september 2003 i San Francisco) er en amerikansk-kinesisk freestylekjører, som tidligere representerte USA i internasjonale konkurranser, men har representert Kina siden 2019/20-sesongen som **Gu Ailing** ().

Hun deltok under Junior-VM i freestyle 2018 i newzealandske Cardrona, med 5.-plass i både halfpipe og slopestyle. Estiske Kelly Sildaru tok gullet i begge øvelsene.

Gu tok medalje i alle de tre freestyleøvelsene under Vinter-OL for ungdom 2020 i Lausanne. Hun startet lekene med sølv i slopestyle, og avsluttet med med gull i både halfpipe og big air.

Under Vinter-X Games Aspen 2021 tok Gu tre medaljer, som første nykommer i X Games noensinne. Først vant hun bronse i big air, før hun senere samme dag tok gull i SuperPipe, og avsluttet lekene dagen etter med gull i slopestyle.

Hun ble olympisk mester i big air i 2022. Dette var første gang big air stod på OL-programmet i friski. Hun tok også ytterligere ett gull og ett sølv i løpet av OL 2022.

Under Vinter-OL 2026 i Italia tok hun ett gull og to sølv.  

## Referanser


## Eksterne lenker
* 
*
Stubbekøbing kirke

**Stubbekøbing kirke** er en kirke fra omkring 1200 som ligger i den sentrale del av Stubbekøbing, om lag 18 km nordøst for Nykøbing Falster på Falster. Den har etter tradisjonen vært viet til St. Anna.

## Galleri

Fil:Stubbekøbing - Langhaus.jpg|Kirkeskipet
Fil:Stubbekøbing - Altarraum.jpg|Alterrommet
Fil:Stubbekøbing Kirke - altertavlen.jpg|Altertavlen
Fil:Stubbekøbing Kirke - interiør1.jpg|Sideskipet
Fil:Stubbekøbing Kirke - interiør3.jpg|Orgelet
Fil:Stubbekøbing - Kanzel 1.jpg|Prekestolen, utført av Jørgen Ringnis
Fil:Stubbekøbing - Triumpfkruzifix 1.jpg|Krusifiks
Fil:Stubbekøbing - Wandmalerei Majestas Domini.jpg|Kalkmaleri
Fil:Stubbekøbing Kirke - mindesten1.jpg|Minnesten
Fil:Stubbekøbing Kirke - mindesten2.jpg|Minnesten (nærbilde)


## Referanser




## Eksterne lenker
*
Romerike og Glåmdal tingrett

**Romerike og Glåmdal tingrett** er en norsk domstol som ble opprettet 26. april 2021 gjennom en sammenslåing av Glåmdal tingrett, Nedre Romerike tingrett og Øvre Romerike tingrett. Domstolen sogner til Nordre Viken lagsogn i Eidsivating lagdømme og har rettssted i Eidsvoll, Kongsvinger og Lillestrøm.

Rettskretsen dekker kommunene Aurskog-Høland, Eidskog, Eidsvoll, Gjerdrum, Grue, Hurdal, Kongsvinger, Lillestrøm, Lørenskog, Nannestad, Nes, Nittedal, Nord-Odal, Rælingen, Sør-Odal og Ullensaker.

## Galleri

Fil:Eidsvoll_tinghus_1.jpg|Eidsvoll tinghus


## Referanser


## Eksterne lenker
*
Brumunddal IBK

**Brumunddal IBK** er en norsk innebandyklubb fra Brumunddal. Klubben ble stiftet i 2003.

## Referanser


## Eksterne lenker
*
Richard N. Cooper

**Richard Newell Cooper** (født 14. juni 1934, død 23. desember 2020) var en amerikansk samfunnsøkonom, politisk rådgiver og akademiker.

Cooper var fungerende utenriksminister den 3. mai 1980

## Referanser
Sandnes Innebandyklubb

**Sandnes Innebandyklubb** er en norsk innebandyklubb fra Sandnes, som ble stiftet i 1989. Klubben spiller hjemmekampene sine i Kleivanehallen

## Referanser


## Eksterne lenker
*
Fredrikstad Innebandyklubb

**Fredrikstad Innebandyklubb** er en norsk innebandyklubb fra Fredrikstad. Klubben ble stiftet i 1992. Klubben spillere hjemmekampene sine i Rolvsøyhallen. 

Hjemmedrakt: rød shorts, hvit trøye
Bortedrakt: rød shorts, sort trøye

## Historie

I 1990 startet en liten gjeng kamerater som hadde sluttet med ishockey, fotball og lignende men som fortsatt hadde lyst til å bevege kroppen med å spille innebandy sammen i gymsalen/gata. Fra å ha vært denne kamerat-gjengen har Fredrikstad Innebandyklubb utviklet seg til å bli en av distriktets største innebandyklubber. 

## Referanser